"Maksimaalse kasu saavutamiseks peab Eesti seadma teadus- ja arendustegevuseks 2007. - 2013. aastaks selged prioriteedid ning võtma kasutusele meetmed haritud teadlaste sissetoomiseks," kõlab Ettevõtluse Arendamise Sihtasutuse ja peaministri ühine otsus. Ja veel: "Selleks on vaja Eestil seada selged prioriteedid, millele teadus- ja arendustegevuses keskenduda. Eestis peaksid  peaminister Ansipi hinnangul nende hulka kuuluma energeetika ja meditsiin."  On ütlemata tore, et ajal, mil maailmas keegi ei tea, kuhu teadus täpselt liigub, teab seda meie valitsus.  Mis aga Antarktikasse puutub, siis pole kahtlust, et sel alal läheb lähiaastatel veel tõsiseks rebimiseks. Nii teadus- kui majandustulemuste üle. Ja kahju, kui Eesti sellest kõrvale jääb. Antarktis on manner, kus otsustatakse paljuski Maa saatus nii kliima kui keskkonnahoiu osas. Ja kahju, et valitsus ei pea Eesti  teadlaste osalemist nii tähtsates küsimustes "märgilise väärtuse" väärt.